|  |  |  |
| --- | --- | --- |
|  |  | Ilmoitus asianumerolle |
|  |  | xxxx/31/202x |
|  |  |  |
|  |  |  |
|  |  |  |

# RRF-RAHOITUKSEN TOIMEKSISAAJISTA JA ALIHANKKIJOISTA SEKÄ TOSIASILLISISTA OMISTAJISTA KERÄTTÄVÄ TIETO

# Toimeksisaajien ja alihankkijoiden tiedot

## Jos tuensaaja on ns. hankintalain (1397/2016) tai erityisalojen hankintalain (1398/2016) mukainen hankintayksikkö, työ- ja elinkeinoministeriön tulee kerätä tiedot RRF-rahoitusta saaneen hankkeeseen liittyvän palvelun tai tavaran toimittajasta (toimeksisaaja) ja tämän mahdollisista alihankkijoista. Velvollisuus perustuu RRF-asetuksen (Euroopan parlamentin ja neuvoston asetus elpymis- ja palautumistukivälineen perustamisesta (EU) 2021/241) 22 artiklan 2 kohdan d) ii alakohtaan.

Työ- ja elinkeinoministeriön tulee kerätä kaikki tarvittavat tiedot tuensaajista, toimeksisaajista ja alihankkijoista omien avustus-, rahoitus- ja hankintakäytäntöjen mukaisesti, kun hankinta-, rahoitus- tai avustuspäätös tehdään ja viedä tiedot Valtiokonttorin ylläpitämään RRP-tietojärjestelmään. Mikäli tietoon tulee muutoksia tiedoissa hankkeen aikana, tulee nämä kerätä ja tallettaa tietojärjestelmään. Suomi raportoi tarvittavat tiedot Euroopan komission Fenix-järjestelmään joko valtiovarainministeriön tai Valtiokonttorin toimesta.

## Täytä sivun 3 tiedot tämän ohjeen mukaisesti

Tiedot toimeksisaajista ja alihankkijoista kerätään suoraan projektiin liittyvien palveluiden ja tavaroiden (aine- ja tarvikekustannukset, laiteostot, ostetut palvelut ja muut kustannukset) toimittajista, ei kuitenkaan henkilö- ja yleiskustannusluonteisten tukipalveluiden (esim. hallinnon palvelut) eikä matkustamiseen liittyvien palveluiden toimittajista. Jos hankinnat ovat toimenpiteen ydintekemistä, tiedot toimeksisaajista ja alihankkijoista tulee kerätä myös pienhankinnoista, eli myös niistä hankinnoista, jotka eivät ylitä hankintalaissa määriteltyjä kansallisia tai EU-kynnysarvoja. Kerättävät tiedot ovat toimeksisaajan ja alihankkijan nimi ja identifioiva tieto (Y-tunnus).

Hankintayksiköitä ovat esimerkiksi valtion, hyvinvointialueiden, hyvinvointiyhtymien, kuntien ja kuntayhtymien viranomaiset, evankelisluterilainen kirkko ja ortodoksinen kirkko sekä niiden seurakunnat ja muut viranomaiset, valtion liikelaitokset, hankintalaissa tarkoitetut julkisoikeudelliset laitokset sekä mikä tahansa hankinnan tekijä silloin, kun se on saanut hankinnan tekemistä varten tukea yli puolet hankinnan arvosta edellä mainituilta hankintayksiköltä.

Hankintayksiköitä ovat myös ns. erityisalojen hankintalain 6-9 §:ssä tarkoitettua toimintaa harjoittavat valtion, kuntien ja kuntayhtymien viranomaiset, valtion liikelaitokset, julkisoikeudelliset laitokset sekä edellä mainittujen tahojen muodostamat yhteenliittymät. Lisäksi hankintayksiköitä ovat edellä mainittua toimintaa harjoittavat julkiset yritykset sekä viranomaisen myöntämän erityis- tai yksinoikeuden nojalla toimivat yksiköt. Erityisalojen hankintalain 6 § käsittelee energiahuollon alalla toimivia yksiköitä.

Hankintayksikkönä toimivan tuensaajan tulee toimittaa tiedot välittömästi, kun toimeksisaaja- tai alihankkijasuhde syntyy. Myös muutoksista tulee ilmoittaa välittömästi.

Lomake tulee toimittaa Business Finlandin asiointipalvelun kautta tai lähettämällä se Business Finlandin kirjaamoon.

## Tiedot toimeksisaajien tosiasiallisista omistajista ja edunsaajista

Työ- ja elinkeinoministeriön tulee RRF-asetuksen mukaisesti kerätä ja tallentaa myös toimeksisaajien tosiasiallisten omistajien ja edunsaajien etu- ja sukunimet sekä syntymäajat. Tosiasiallisella omistajalla ja edunsaajalla tarkoitetaan EU:n rahanpesudirektiivissä ja Suomen rahanpesulaissa määriteltyjä tahoja ([PRH:n ohje Rahanpesulain velvoitteet](https://www.prh.fi/fi/kaupparekisteri/edunsaajatiedot/kuka.html)).

Suomalaisten yhteisöjen edunsaajatietoja on kerätty Patentti- ja rekisterihallituksen (PRH) ylläpitämään kaupparekisteriin, jonne toimitettuja tietoja tosiasiallisten omistajien ja edunsaajista työ- ja elinkeinoministeriö voi PRH:n luvalla hyödyntää RRF-rahoituksen seuranta- ja raportointitarkoituksiin. PRH:n ylläpitämässä rekisterissä ei ole kaikkia edunsaajatietoja, joten työ- ja elinkeinoministeriö voi joutua pyytämään tuensaajilta täydentäviä tietoja. Lisätietopyyntöjen välttämiseksi tuen saajan on muistutettava toimeksisaajaa huolehtimaan rahanpesulain edellyttämällä tavalla edunsaajailmoituksen tekemisestä sekä muuttuneiden edunsaajatietojen ilmoittamisesta kaupparekisteriin ([PRH-Kaupparekisteri-Edunsaajailmoitus](https://www.prh.fi/fi/kaupparekisteri/edunsaajatiedot.html)).

Hankintatunnuksella tarkoitetaan tuensaajan omaan kirjanpitoon liittyvää, kyseisen hankinnan yksilöivää hankintapäätösasiatunnistetta.

Tällä lomakkeella ilmoitat toimeksisaajan sekä toimeksisaajan alihankkijat.

Täytä nämä tiedot:

Hankintayksikkönä toimivan organisaation tiedot:

|  |  |
| --- | --- |
| Nimi |  |
| Y-tunnus |  |

|  |  |  |
| --- | --- | --- |
| Toimeksisaajan nimi (yritys/yhteisö) | Toimeksisaajan Y-tunnus  | Hankintatunnus  |
|  |  |  |
| Alihankkijan nimi (yritys/yhteisö) | Alihankkijan Y-tunnus  |
|  |  |
|  |  |
|  |  |
|  |  |

Mikäli toimeksisaajia on useampi kuin yksi, lisää uusi taulukko jokaisesta toimeksisaajasta ja sen alihankkijoista.

Toimeksisaajan ja sen käyttämien alihankkijoiden tulee olla yhdistettävissä toisiinsa.

[Business Finlandin asiointipalvelun tietosuojaseloste](https://www.businessfinland.fi/tietosuoja)